September 2009 – Mama Memi\nPosted on September 28, 2009 April 25, 2017\nРеалити боклук – децата с мисленето са дотук!\nДнес станах свидетел на неприятна случка. Вече бях пресякла улицата на път към Морската градина във Варна, когато зад мен се чуха разправии, клаксони, силни мъжки викове и отчетливи псувни през отворените прозорци. И всичко това, току пред майка с количка с бебе и по-голямо момченце. (Това, че на всички участници нито за секунда не им мина през ум да дадат предимство на майката с децата, не е изненада, нали?) Случката явно впечатли 8-9 годишното дете и попадна на плодородна почва, защото след това то продължи да повтаря: майка му, майка му…\nЕ, колкото и гнусно да е, това е инцидентно и не зависеше от жената. Гледането заедно с нашите деца на реалити формати и прочие бози вечер вкъщи обаче, е абсолютно недопустимо от гледна точка на мислещия родител. Съвсем безотговорно подлагаме децата си на влиянието на скандални личности с нереално поведение. Поставяме хора, които са учили по-малко от всеки седмокласник, но знаят как да се продават, в центъра на нашето и на децата ни внимание. Нещо повече – интересни са ни, обсъждаме ги, защитаваме ги и дори… дори се привързваме към тях. Слушаме ги как се опитват да пеят, как продават личните си драми за радост на продуцентите (и за ужас и срам на роднините си), как си играят на уж-звезди. Гледаме как се подлагат на нечовешки мъки и усилия, как им поставят невъзможни цели и въобще какво са готови да направят за пари и слава.\nНие го забравяме на следващия ден. Но децата ни го гледат, запомнят, осмислят и вадят като изводи за себе си. Вследствие на гледаните всеки ден безумства, те формират крехкия си мироглед.\nЗащото не мислим за тях и тяхното психическо здраве. Изморени сме и не му отдаваме нужното значение. Поддаваме се на инерцията, позволяваме на други да избират и направляват мислите, емоциите и пристрастията ни. Позволяваме на тези други да правят това също и на нашите впечатлителни, не съвсем зрели, умни, но неспособни да се измъкнат от реалити живота, дечица.\nАз далеч не съм идеалният родител. И моите деца гледат повече телевизия на ден, отколкото е здравословно. Но не и вечер. Когато се обади съседката, развълнувана, дори екзалтирана, за да каже, че любимия й кандидат-и…диот много й напомнял на брат ми, аз влизам в нейния тон: да, разбира се, че гледаме! Звукът при нея е толкова силен, че тя не може да различи тишината при нас. И не може да чуе тихото мърморене на децата на килима, докато играят на племе с животните си, всяко в своя свят, кротко настройвайки се за сън.\nАко не искате да го правите за тях, правете го за себе си. Ще заспиват много по-бързо и ще оставят вечерта ви свободна от рано. Ще спят много по-спокойно и няма да ви будят до сутринта. Ще са щастливи, остроумни и уверени в себе си през деня.\nНе им пускайте телевизия вечер. Не ги облъчвайте недопустимо с пошлости. Гледайте късните новини, сами. Не гледайте пред тях кървави лекарски и криминални сериали, като си мислите, че разбират. Не разбират. И после се будят и викат и страдат. Ако не го осъзнаете и продължите, никакво баене и леене на куршум няма да помогне. Подарете на всички поне няколко спокойни мига заедно от – иначе лудия още от сутринта – ден.\nАко не го правите за тях, правете го за себе си.\nОнлайн списание: Az-jenata.com , септември 2009г\nPosted on September 23, 2009 April 25, 2017\nКРАТКИ МАЙЧИНСКИ ПРОБЛЯСЪЦИ # 12\nТолкова се вдъхнових от подбудителя на предния ми пост, че дори измислих свое нещо в подобен стил – кратък, но логически пъзел за решаване от дъщеря ми, когато утре извади кутията си със закуска за междучасието. (Да не говорим, че дори пиша в два поредни дена – наистина ще да съм вдъхновена:)\nА ето я и т.н. изненада, ако въобще я намери или ако въобще се сети за закуската си:\nДомашна баничка, нарязана на парченца, с приложена виличка!:) Знам, знам, виличката съвсем не е еко и никак био, но кой знае какво приложение може да има истинската… И без това едва я възпираме да носи прясно закупения си от Етъра … нож!\nPosted on September 21, 2009 April 25, 2017\nКРАТКИ МАЙЧИНСКИ ПРОБЛЯСЪЦИ # 11\nПонякога майката се радва на нещо повече от детето, за което по принцип е правено това нещо от майката…\nПонякога майката изяжда това нещо, което не е изядено от детето, за което по принцип е правено това нещо… При нас това се случва често. Е, здраве да е…:)\nТози мустакат Крокотак е видян и вдъхновен от едноименния сайт, на който – разбира се – и ние сме фенове. И няма как иначе – там има толкова шарени красоти, идеи за занимания на децата, игри, шаблони за принтиране и оцветяване, изрязване, решаване и всички подобни действия, спасяващи ги от алтернативи като гледане на телевизия до зомбиране, дърлене с другарче и избесняване от скука… В предстоящите месеци това ми звучи като незаменимо.\nPosted on September 16, 2009 April 25, 2017\nPosted on September 3, 2009 April 25, 2017\nКРАТКИ МАЙЧИНСКИ ПРОБЛЯСЪЦИ # 10\nТия дни с една добра моя онлайн приятелка имахме интересна дискусийка.\nТя беше летяла с парапланер и разказваше, ние четяхме захласнати. Аз реших да подразня аудиторията, като се тюхках как на морето нямаме такива баири и задължителен вариант е да се качваме, облечени направо с неопрен – пък където се при…морим, така де.\nТя обаче не се върза и ме пита: “Меми, ти кайтсърфинга за нищо ли не го броиш? А,а,а? ”\nА, броя го, бе – как – от него владея най-добре уейк стайл, уейв райдинг, фриистайл и малко по-слабо – джъмпинг и круизинг…\nДостойният отговор беше: “Меми, скицо, защо пропусна лежинг на плажинг и пиинг биринг? Това са си основни стилове:) “\nЗащото, Рали, това бяха основни стилове преди. А след са главно кросинг афтър дребосинг, излагасинг пред чужденчасинг и пиинг на пълно с пясък и мидички кофидринк!


Гласове от "Капана": Пловдив се напълни със селяндури, отрепки и мутри! Ще ги изринем! - E-novini\nHome / От мрежата / Гласове от „Капана“: Пловдив се напълни със селяндури, отрепки и мутри! Ще ги изринем!\nВ „Капана“ отново се събраха хора в днешния съботен следобед, за да изкажат категоричното си несъгласие с онова, което се случи с Митко преди два дни, предаде репортер на Plovdiv24.bg. Ето какво казаха някои от тях пред камерата на медията ни:\n„Пловдив се напълни не със селяни, а със селяндури. За съжаление стана пристан на всякакви отрепки и мутри. Периодът на мутрите приключи и ако трябва, ще бъдат изхвърлени със сила. Въпросният господин е бил бит като куче във Варна, изхвърлен и с отнети адвокатски права. Няма да ти мине играта – нито на теб, нито на други селски тарикати. На зла круша – зъл прът. Ще бъдете изхвърлени от града, и то с лошо“, обясни млад мъж.\n„Апелираме властта бързо да си свърши работата и да се повдигнат обвинения за едро или дребно хулиганство. Митко е скромно дете, нито е скандален, нито е нахален“, каза от своя страна активистът Асен Костов.


Автор Тема: КПД (Прочетена 5178 пъти)\n« Отговор #30 -: Sep 12, 2021, 17:21 »\n« Отговор #31 -: Sep 12, 2021, 17:30 »\n« Отговор #32 -: Sep 12, 2021, 17:40 »\n« Отговор #33 -: Sep 12, 2021, 18:20 »\n« Отговор #34 -: Sep 13, 2021, 21:09 »\n« Отговор #35 -: Sep 14, 2021, 00:25 »\n« Отговор #36 -: Sep 14, 2021, 00:54 »\nАко се разсъждава така, генератори на енергия няма. Има само преобразователи. На кинетична в електрическа, на топлинна в електрическа и прочее. Напълно си прав. И вече може да се говори за тяхната ефективност.\n« Отговор #37 -: Sep 14, 2021, 10:42 »\n« Последна редакция: Sep 14, 2021, 10:50 от Naka »\n« Отговор #38 -: Sep 14, 2021, 13:09 »\nДа, но Земята има електромагнитно поле около себе си. И това поле е достатъчно мощно, че да намалява слънчевата радиация и други лъчения до поносими за нас нива. То сигурно е постоянно, а не променливо. Но, ако се завърти намотка от свръхпроводник, дали няма да се индуцира достатъчно напрежение за един хладилник например Как ще се завърти, без да харчиш ел. енергия за това е друг въпрос\n« Отговор #39 -: Sep 14, 2021, 14:11 »\n« Отговор #40 -: Sep 14, 2021, 15:23 »\n« Отговор #41 -: Sep 14, 2021, 15:28 »\n« Отговор #42 -: Sep 15, 2021, 10:05 »\n« Отговор #43 -: Sep 15, 2021, 11:40 »\n« Последна редакция: Sep 15, 2021, 11:46 от Naka »\n« Отговор #44 -: Sep 15, 2021, 11:48 »


Джо Кресченте: Топ 10 най-важни изисквания за една типична руска Нова година | РуБорд България\nДжо Кресченте: Топ 10 най-важни изисквания за една типична руска Нова година\nПетък, 25 Декември 2015г. 14:57ч.\nThere was a problem loading image http://nl.media.rbth.ru/all/2015/12/bg/rian_02547954_bg.jpg\nThere was a problem loading image http://nl.media.rbth.ru/web/in-rbth/images/2014-12/big/25/Roger-2014-December-119-468.jpg\nThere was a problem loading image http://nl.media.rbth.ru/web/in-rbth/images/2012-12/big/31.12/PhotoXPress_party_468.jpg\nThere was a problem loading image http://nl.media.rbth.ru/web/fr-rbth/images/2012-q1/big/putin_30_champagne_468x312.jpg\nНовогодишният празник в Русия е специален. Той е най-важният празник в годината и съответно много традиции се свързват с неговото честване. Много от тези ритуали са съвсем специфични в Русия и се различават от честването на зимните празници от други народи в света.\nЗападът може да има Санта Клаус, но той едва ли може да се конкурира с Дядо Мраз или неговата внучка, Снегурочка. За разлика от Санта Клаус, Дядо Мраз не се бои да покаже лицето си и често спира при празнични тържества със Снежанка, за да предаде подаръци лично. Резиденцията на Дядо Мраз е близо до град Велики Устюг (във Вологодска област); предполага се, че Снежанка живее в Кострома, на река Волга.\nКоледната елха била забранена малко след революцията, но била въведена отново като новогодишна елха през 1935 година като светски празничен символ. Обичайно дърветата са малки и често пластмасови, но все пак са символични и важни събирателни и свързващи символи за руснаците.\nИзвестните личности, Дядо Мраз и парата\nРуснаците са все още „щастливи“, въпреки икономическите трудности, казват социолозите\nМного страни имат широко известни традиционни празнични филми, но малко могат да се сравнят със съветската класика, филма „Ирония на съдбата“ (1975). Женя е сгоден и планира да прекара новогодишната вечер със своята годеница. Но по традиция първо трябва да отиде в баня със своите приятели. Те всички препиват и Женя се оказва в самолет за Ленинград. Пиян, той казва на шофьора на такси да го закара на „3-та улица на Строителите“, където живее в Москва. Удивително, но сградата изглежда същата, а и ключът пасва. Той пада и заспива в апартамента, докато не го събужда нищо неподозиращата Надя. Те се влюбват, а на руснаците този филм никога не им омръзва. Телевизията показва предавания като „Синята светлинка“ (Голубой огонёк), „Песен на годината“ (Песня года), а допълват празничната програма филмите за деца, например „Мразчо“ (Морозко).\nНовата година просто не е Нова година без салатите. Това не са леки зелени салати, а произведения на изкуството с много майонеза. Руснаците консумират 2,5 кг майонеза годишно и никъде тя не се почита повече, отколкото когато е на празничната маса. Салатата „Оливие“ (руската салата – бел. пр.) обикновено се прави с майонеза, картофи, моркови, туршия, зелен грах, яйца и пиле или колбас. Просто няма Нова година без тази салата да е на масата. „Сельодка под шуба“ (селёдка под шубой) представлява един многоетапен карнавал, изпълнен с херинга, картофи, моркови, цвекло, лук и майонеза. Цвеклото придава на салатата мораво-червен цвят.\nПредполага се, че тази традиция води началото си от царуването на Николай II. По-късно е прекъсната за десетилетия поради трудностите на Съветския съюз да ги отглежда или внася. Възобновена е около 1970 година и остава важна съставка на всяка руска новогодишна маса.\nНищо не е по-„пролетарско” в работническия рай от шампанското и хайвера. Тъй като тези неща не са се намирали лесно по време на съветския период, именно тогава те са станали част от новогодишната традиция. Шампанското обикновено е от типа „Советское” и може да бъде намерено навсякъде – от Камчатка до Брайтън Бийч. Хайверът обикновено е червен и се сервира върху хляб с масло.\nСреднощната среща с Путин\nСнимка: Карим Нияз\nНезависимо от своите политическия пристрастия, руснаците в целия свят включват радиото или телевизора, за да чуят руския президент, който изказва своите благопожелания за идващата година. Щом свърши, забиват камбаните на Спаската кула на Червения площад, фойерверки се пръсват във въздуха и Новата година официално започва.\nДомът не се напуска до СЛЕД полунощ, за посещения на приятели и разходка из града\nЗа руснаците честването на Новата година е семейно тържество. Празнува се с близки роднини вечерта на 31 декември и тогава се вдигат традиционни тостове за прощаване със старата година. Водят се телефонни разговори с роднините, които живеят на далечни разстояния. Истинското веселие започва едва след полунощ. Много клубове започват главните празнични партита в 00:30 или дори по-късно.\nЕдин човек ми каза, че това не е Нова година, ако бюджетът на една малка страна не бъде изстрелян във фойерверки. Първото мое новогодишно честване в Русия беше в промишления град Толиати. Няколко часа празнувахме у дома преди да излезем след полунощ с цялото семейство, за да видим как гражданството обяви война на централния площад. Фойерверките бяха много интензивни, шумни и ярки – те са неразделна част от всяко руско новогодишно празненство.\nНовогодишната нощ е само началото\nМоже би най-хубавата част от руската Нова година е това, че на другия ден не се ходи на работа и дори на по-следващия ден. През 2016 година руснаците ще почиват до 11 януари преди да се върнат на работа. Това означава 10 дни за излизане от махмурлука.\nАвтор: Джо Кресченте, “Руски дневник”


Националите с последна тренировка преди Световната купа по хандбал\nюни 12, 2017 |\nНационалите с последна тренировка преди Световната купа по хандбал Българският национален отбор по хандбал проведе едночасово тактическо занимание преди началото на Световната купа по хандбал, която започва утре (понеделник) в Габрово и Велико Търново. Нашите стартират борбата в Група “С” срещу Кипър утре от 18,00 часа в зала “Орловец” в Габрово. Останалите отбори в нашата група са Азербайджан и Андора. Тимът на треньора Георги Андреев се подготвя в тренировъчни условия от началото на месеца, като и днешното занимание протече с отлично настроение. Националите ни са настроени за първата битка с Кипър с амбицията за задължителна победа. По регламент за...


НОВИНИ ЗА ЗДРАВЕОПАЗВАНЕТО (27.07.2021) – БАПЗГ\nБАПЗГ > НОВИНИ ЗА ЗДРАВЕОПАЗВАНЕТО > НОВИНИ ЗА ЗДРАВЕОПАЗВАНЕТО (27.07.2021)\nНОВИНИ ЗА ЗДРАВЕОПАЗВАНЕТО (27.07.2021)\nПАРИТЕ ЗА ДОПЪЛНИТЕЛНИ ВЪЗНАГРАЖДЕНИЯ ЗА МЕДИЦИТЕ НА ПЪРВА ЛИНИЯ ВЕЧЕ СА НАЛИЧНИ\nПостановлението на Министерския съвет за одобряване на допълнителни разходи и трансфери по бюджета на МЗ за 2021 г., с което се осигурява устойчивост на мярката за предоставяне на допълнителни възнаграждения на медицинския и немедицинския персонал, пряко зает с изпълнение на дейностите, свързани с мерките за превенция и борба с COVID-19, вече е обнародвано в „Държавен вестник“, информира Zdrave.net.\nОбщата сума на допълнителните разходи и трансфери е 37 млн. лв. От тях 7 млн. лв. са за изплащане на допълнителни възнаграждения за постигнати резултати на служители в системата на МЗ и подведомствените му разпоредители с бюджет, работещи при неблагоприятни условия на труд по време на обявената извънредна епидемична обстановка поради епидемично разпространение на COVID-19. С 30 млн. лв. пък се увеличава размера на предоставения трансфер по бюджета на НЗОК за осигуряване на средства за заплащане на изпълнителите на медицинска помощ за работа при неблагоприятни условия, включително за заплащане на изпълнителите на медицинска помощ за поставяне на ваксини срещу COVID-19.\nСредствата се осигуряват чрез преструктуриране на разходи или трансфери по централния бюджет за 2021 г.\nВ „Държавен вестник“ днес, 27 юли, бяха обнародвани и новите Тарифи за таксите, които се събират от органите на държавния здравен контрол и националните центрове по проблемите на общественото здраве.\nС промените, предложени още през май, цената на доказване на SARS-CoV-2 чрез RT-PCR се намалява от 130,00 лв. на 90,00 лв. С тях също така се определят и такси за нови тестове, които извършва НЦЗПБ. Сред тях са доказване на IgМ или IgА или IgG антитела срещу SARS-CoV-2 с ELISA, за клас имуноглобулини, който ще струва 40 лв., определяне на неутрализиращи антитела срещу SARS-CoV-2 с ELISA на цена от 60 лв., както и целогеномно секвениране на SARS-CoV-2 срещу 245 лв.\nОпределянето на SARS-CoV-2 специфични Т-клетки посредством метод ELISpot ще струва 150 лв., а флоуцитометрично определяне на SARS-CoV-2 специфични Т лимфоцити – 142 лв.\nНЗОК Е РЕВИЗИРАЛА ПРОЕКТА ЗА АКТУАЛИЗАЦИЯ НА БЮДЖЕТА СИ ЗА 2021 Г.\nНационалната здравноосигурителна каса (НЗОК) е ревизирала проекта за актуализация на бюджета си за 2021 г. на вчерашното си заседание, става ясно от решенията на Надзорния съвет на НЗОК. От проекта са отпаднали допълнителните 3 млн. лв. за администрация и са добавени 14 млн. лв. за заплащане на медиците, извършващи имунизации срещу COVID-19, информира Zdrave.net.\nТова бяха условията, които постави вчера по време на Националния съвет за тристранно сътрудничество министърът на финансите Асен Василев, за да бъде приета актуализацията на бюджета на НЗОК, припомнят от здравния портал.\nДопълнителните средства за администрация бяха включени в проекта във връзка с преходните и заключителни разпоредби на ЗБНЗОК за 2021 г., според които Здравната каса заплаща средствата за предоставените на хората с увреждания помощни средства, приспособления, съоръжения и медицински изделия или за техния ремонт при досегашните условия при стойност до размерите, определени към 31.12.2019 г. до приключване на процедурата по договарянето за определяне на стойността, до която НЗОК заплаща помощните средства.\nСпоред министър Василев тази дейност ще отпадне от НЗОК и ще остане там, където се администрира в момента – в Агенцията за социално подпомагане (АСП). Затова от Касата включват в коригирания проект на актуализация и промяна в преходните и заключителни разпоредби, според която НЗОК ще заплаща помощните средства, приспособленията, съоръженията и медицинските изделия за хората с увреждания до 31 декември 2021 г., при досегашните условия и ред до размерите, определени към 31 декември 2019 г. Така отпада необходимостта от сформиране на нов административен капацитет в НЗОК.\n„В коригирания проект обаче остават 10 млн. лв. за издръжка на административни дейности. Записано е още, че се създава нов ред в здравноосигурителни разходи в размер на 120 465 000 лв., в които са включени и 14 млн. лв. за поставяне на ваксини срещу COVID-19 за здравноосигурените лица. Предлага се тези средства да се разпределят по решение на Надзорния съвет на НЗОК.\n„Очакваното увеличение на общата заболеваемост на населението в България, както и на специфичната заболеваемост свързана с разпространението на пандемията – COVID-19 и възможността Надзорния съвет на НЗОК да взима решения за покриване на възникналите потребности от средства в съответните направления на разходите за здравноосигурителни плащания налага разпределянето на средствата по време на обявена епидемична обстановка“, пише още в мотивите към проекта.\nНа база постъпилите приходи се заделя 3% резерв, включително за непредвидени и неотложни разходи“ в размер на 4 035 000 лв. От резерва са предвидени 20 млн. лв. за здравноосигурителни плащания за здравни грижи, като от тях се определят 2 500 000 лв. за изпълнение на дейността по здравни грижи, осъществявани в дома от медицински сестри, акушерки или лекарски асистенти.\n13 467 МЕДИЦИНСКИ СЛУЖИТЕЛИ У НАС СЕ ЗАРАЗИХА С COVID-19, ПЕТ ОТ СЛУЧАИТЕ СА ОТ ПОСЛЕДНОТО ДЕНОНОЩИЕ\n193 са новодиагностицираните с коронавирусна инфекция лица у нас през последното денонощие. От тях 91 са установени с PCR, а 102 – с бързи антигенни тестове. Общо 20 910 са тестовете, направени през изминалите 24 часа. 4651 от тях са PCR, а 16 259 – антигенни. Това показва Националната информационна система.\nРазпределението по области по настоящ адрес на лицата е, както следва: Благоевград – 9; Бургас – 13; Варна – 9; Велико Търново – 6; Враца – 1; Габрово – 2; Добрич – 6; Пазарджик – 7; Плевен – 8; Пловдив – 19; Разград – 1; Силистра – 3; Сливен – 7; Смолян – 1; София област – 4; София град – 74; Стара Загора – 11; Търговище – 3; Хасково – 5; Шумен – 3; Ямбол – 1.\nПотвърдените случаи на новия коронавирус у нас към момента са общо 423 879. Активните случаи са 7456. Излекувани са вече 398 224 лица. 73 от тях са регистрирани през изминалото денонощие.\nС доказан COVID-19 в лечебни заведения за болнична помощ се намират общо 729 пациенти, от които 73 са настанени в интензивни структури.\n1 976 628 са общо поставените в България дози от ваксините срещу коронавирусна инфекция към момента, като 8538 от тях са приложени през последните 24 часа.\nНационалната информационна система показва, че медицинските служители, при които е потвърден новият коронавирус у нас, са общо 13 467. Нови пет случая са регистрирани през последното денонощие. Три от тях са установени при лекари, а два – при медицински сестри.\n18 199 са починалите лица, при които е бил констатиран COVID-19. Пет нови случая са регистрирани през изминалото денонощие.\nВ ЦЯЛАТА СТРАНА СЕ УВЕЛИЧАВА ЗАБОЛЕВАЕМОСТТА ОТ КОРОНАВИРУСА\n17 на 100 000 души население е средната 14-дневна заболеваемост от COVID-19 за страната. Това сочат данните на Националния център по заразни и паразитни болести към 25 юли. Ръстът в заболеваемостта спрямо предходната седмица вече е отчетлив – с близо 32 на сто, информира Zdrave.net.\nВсе още цялата страна е в зелената зона на заболеваемост, но спрямо новата класификация, в която тази зона е в диапазона между 0 и 100 на 100 000 души население. Иначе увеличението на заболеваемостта е видно в почти цялата страна. Едва шест са областите, в които показателят е едноцифрен: Кюстендил, Шумен, Ямбол (6 на 100 000), Видин (8), Добрич и Монтана (9). Четири са областите, които според старата класификация щяха да са вече в жълтата зона. Става въпрос за Варна, където заболеваемостта е 21 на 100 000 души население, София-град с 24 на 100 000 души, София-област, която така и не успя да намали заболеваемостта си под 20 и в момента също е с показател 24 на 100 000, и Бургас, с показател от 28 на 100 000 души. Прави впечатление, че увеличението е главно в области с голямо струпване на хора – столицата и околностите, както и общините по Черноморието.\nПоказателят на смъртността обаче за щастие към момента върви в обратна посока. Така към 24 юли тя е 0,8 на 100 000 души. Спадът е с 33% спрямо предходната седмица, когато показателят беше 1,2 на 100 000.\nОТ 29 ЮЛИ СА В СИЛА НОВИ ПРАВИЛА ЗА ВЛИЗАНЕ В БЪЛГАРИЯ ОТ ДЪРЖАВИ В ЧЕРВЕНА ЗОНА\nОт четвъртък, 29 юли, българските граждани, лицата със статут на постоянно, дългосрочно или продължително пребиваване в България и членовете на техните семейства, гражданите на ЕС и ЕИП и др., пристигащи от държава, попадаща в червената зона, се допускат в страната при представяне на валиден цифров COVID сертификат на ЕС за ваксинация или на аналогичен документ, съдържащ същите данни и на отрицателен резултат от проведен до 72 часа преди влизане в България PCR тест, удостоверен чрез валиден цифров COVID сертификат на ЕС за изследване или на аналогичен документ, съдържащ същите данни. Това нарежда министърът на здравеопазването д-р Стойчо Кацаров със своя заповед издадена днес, 27 юли, съобщиха от пресцентъра на МЗ.\nПроф. д-р Мира Кожухарова: МНОГО МАЛКО ОТ МЕДИЦИТЕ У НАС СА ВАКСИНИРАНИ\nНеудобно ми е да кажа какъв е процентът на ваксинираните срещу COVID-19 медици у нас в сравнение с другите страни. Това заяви пред bTV проф. д-р Мира Кожухарова, съветник на служебния здравен министър д-р Стойчо Кацаров. Тя посочи, че последно този процент е бил около 20%, има и много преболедували медици, но въпреки това броят на ваксинираните лекари по думите й е крайно недостатъчен, информира Zdrave.net.\n„Трябва да се вземат мерки с оглед на предстоящата вълна. Медикът има контакти с пациенти, а е още по-лошо ако ти си заразиш пациента. Човекът, който почти си излекувал, и вземе че умре заради теб. Това според мен е непростимо“, коментира специалистът.\nНа въпрос дали ваксинацията трябва да стане задължителна за някои групи от хора, Кожухарова казва, че засега няма такъв план у нас. „Май всички западни демокрации минават през това да въведат задължителна имунизация, но министърът е твърдо убеден, че хората трябва да вземат разумно решение самостоятелно. Ние епидемиолозите сме на друго мнение, но допускам, че той е прав“, допълни Кожухарова.\nТя посочи, че постепенно случаите от COVID у нас се увеличават. По думите ѝ следващата вълна на коронавируса в страната няма да бъде по-тежка от предходните, но това не означава, че трябва да се неглижира. Тя посочи, че РЗИ проверяват готовността на болниците, които трябва да са подготвени за ръст на заболелите.\nКато положителна тенденция проф. Кожухарова определи факта, че у нас се увеличава броят на ваксинираните лица сред рисковите групи.\nТя подчерта, че единствената реална мярка срещу епидемията, с която разполагаме, е ваксината. Видяхме, че всички други предпазни мерки и да действат, действат в малка степен, включително в страните, в които имаше пълен локдаун, пак се развиха пандемични вълни, коментира проф. Кожухарова.\nБЛИЗО 27% ОТ НАСЕЛЕНИЕТО НА ВЕЛИКОТЪРНОВСКА ОБЛАСТ СЕ Е СРЕЩАЛО С КОРОНАВИРУСА\nБлизо 27 процента от населението на Великотърновска област се е срещало с коронавируса, съобщи на заседание на Областния кризисен щаб във Велико Търново директорът на РЗИ. В. Търново д-р Евгения Недева. За това информира БТА.\nОт началото на ваксинационната кампания до 23 юли в област Велико Търново са поставени общо 51 139 дози ваксина, като със завършен имунизационен цикъл са общо 25 221 лица, сочат данните.\nЛицата над 60-годишна възраст със завършена имунизация са 19,45 на сто, което означава, че усилията за имунизация на хората от тази възрастова група трябва да продължат, тъй като те са най-уязвими от наближаващия вариант на Делта вируса, допълни д-р Недева.\nВ социалните домове са ваксинирани 79 лица от общо 405 души персонал и 238 потребители на услуги от общо 766. Разкритите ваксинационни кабинети са 15, в това число и в голям търговски център. В рамките на заседанието бяха набелязани мерки за действие при евентуална нова вълна на заразата.\nВ ПЛОВДИВСКА ОБЛАСТ ОБЯВИХА ГОТОВНОСТ ЗА УВЕЛИЧАВАНЕ НА COVID .ПРИ ПОКАЧВАНЕ НА ЗАБОЛЕВАЕМОСТТА\nОбластният оперативен щаб в Пловдив обяви готовност да организира увеличаване на леглата за болни от COVID-19, ако се стигне до заболеваемостта до 100 на 100 хиляди души. В момента се отчитат 13 на 100 хиляди, съобщи БНР.\nПоловината болници в Пловдивска област са със закрити COVID отделения. Легловата база на този етап се поддържа на минимални нива, заяви директорът на РЗИ-П ловдив д-р Ваня Танчева. Тя уточни, че от 290 легла за COVID-19 са заети 50.\nПо-малко от 20 болни са на интензивно лечение и под 10 са интубираните.\nОт Щаба още веднъж обръщат внимание на бавните темпове на ваксинация у нас.\nПловдивска област се движи сравнително добре на общия фон.\nИмунизираните и преболедували COVID-19 са 22% общо, но това съвсем не е достатъчно. Предвижда се да се активизира работата на подвижните екипи за имунизация, така че да се стигне до хората в малки населени места и фирми.\nОТ ОБЛАСТНАТА УПРАВА НА ЛОВЕЧ АПЕЛИРАХА МЗ ДА ПОДПОМОГНЕ ОЦЕЛЯВАНЕТО НА МЕСТНАТА БОЛНИЦА\nОт областната управа на Ловеч апелираха Министерството на здравеопазването да подпомогне оцеляването на местната болница.\nЛекари и медицински сестри напускат, а липсата на персонал вече застрашава някои от отделенията. Вече са закрити отделенията по съдова хирургия, урология и кардиология. Под риск е отделението по акушерство и гинекология. Структурата, която е ремонтирана и модернизирана, се крепи на двама специалисти, информира Zdrave.net като се позова на БНР.\nОбластният управител Светослав Славчев е поредният, който се опитва да съдейства за спасяването на болницата в Ловеч. По думите му болницата продължава да затъва финансово, а младите специалисти не желаят да работят в ловешката болница, тъй като заплатите са изключително ниски. Той посочи, че дори хигиенистките напускат ловешката болница. Ниските заплати по думите му се дължат на липсата на средства и неправилно управление от финансовия поток от МЗ.\nПредложено е на здравния министър да обяви конкурс, за да се попълни борда на директорите на лечебното заведение. От МЗ единствено са декларирали, че подкрепят местните инициативи за спасяването на болницата, става ясно от кореспонденцията между областната управа и здравното ведомство.\nОт общината и областната администрация са готови да предоставят жилища за млади специалисти, които желаят да работят в местната болница.\n„Засега положението е закърпено“, казва д-р Румяна Нановска, изпълнителен директор на болницата. Лекарите работят на пълен график, допълва тя. „Справяме се с нашите си възможности. Не сме и очаквали помощ“, посочи тя. Д-р Нановска допълни, че в момента лекарите работят на пълен график. За един месец са назначени трима лекари. „Медицинските сестри не достигат, но това е проблем не само при нас“, отбеляза тя. По думите ѝ към момента заплатите не са толкова ниски. С получаваните субсидии по различни договори и направления за момента лечебното заведение се справя. Д-р Нановска се надява на новото правителство и „на ново мислене и преосмисляне на нещата, които пречат в здравеопазването“.\n57% ОТ ВЪЗРАСТНОТО НАСЕЛЕНИЕ НА ЕС Е ВАКСИНИРАНО С ДВЕ ДОЗИ ВАКСИНА СРЕЩУ COVID-19\n57% от възрастното население на Европейския съюз е ваксинирано с две дози ваксина срещу COVID-19. Това стана ясно от изявление на председателя на Европейската комисия Урсула фон дер Лайен относно нов етап в стратегията на ЕС за ваксините, информира Zdrave.net като се позова на пресслужбата на ЕК.\n„ЕС удържа на думата си и постигна резултати. Нашата цел беше да защитим 70% от възрастните в Европейския съюз с поне една ваксинация през юли. Днес постигнахме тази цел. А 57% от възрастните вече са напълно защитени с две дози ваксина. Тези данни поставят Европа сред водещите по ваксиниране региони в света“, заяви тя.\n„Процесът на догонване беше много успешен, но трябва да продължим усилията“, допълни Урсула фон дер Лайен. Тя подчерта, че делта вариантът е много опасен. „Затова призовавам всеки, който има възможност, да се ваксинира. Заради собственото си здраве и в защита на другите“, апелира председателят на ЕК.\n„ЕС ще продължи да предоставя достатъчно количество ваксини“, увери тя.\nАПТЕКИТЕ ТРЯБВА ДА СКЛЮЧАТ ДОПЪЛНИТЕЛНИ СПОРАЗУМЕНИЯ С НЗОК ДО 16 АВГУСТ


Мария чака пръстен за 5-годишнината с Рачков\n30 Април 2013, 17:00\nМария Игнатова се надява да получи предложение за брак от партньора си Рачков, дочу HotArena.net.\nДвамата скоро ще отбележат юбилей на връзката си. Те са заедно вече 5 години и според Мария това трябва да се отпразнува подобаващо. Нежната половинка от двойката е подготвила куп изненади, с които да очарова възлюбения си.\n„Сама се учудвам колко време мина и колко неусетно. Имали сме разбира се и трудни периоди, но си пасваме толкова добре в ежедневието и чисто битово, че всичко разрешаваме с лекота. За омръзване пък и дума не може да става, защото аз не се оставям да му омръзна. Той също така се старае“, разказва тя.\nМария коментира, че връзката им е продължителна и стабилна, тъй като двамата имат сходна работа и няма време за сръдни и капризи от много ангажименти. След напрегнатите часове в телевизията общият им дом е кътче за релаксация за двамата.\nЧаровницата се надява съвместния им живот да има щастливо бъдеще и коментира, че за юбилея се надява на по-специален подарък.\n„А защо не и пръстен”, шеговито подхвърля блондинката, пише „Всеки ден”.\nМария Игнатова с изкуствени вежди (ФОТО)\nТв водещата и актриса Мария Игнатова най-после се престраши да направи корекция на лицето..\nМария Игнатова с издръжка от 2 бона на месец\nТв водещата Мария Игнатова се оказа с двойно по-висок доход от половинката си Димитър Рачков...\nВижте невинната Мария Игнатова с голи СНИМКИ преди..\nНевинната, сладка Мария Игнатова е била доста палава, преди да стане известна като водеща на..\nПромени се рязко! Вижте какво става с лицето на Мария..\n34-те години на хубавата Мария Игнатова са започнали да се отразяват на визията й, видя HotArena.net. ..\ntozi Rachkov kvo chaka veche ?


София Мел | Лучник\n600 - 700 гр брашно София Мел Утвърден стандарт "България" Бяло\n1 пакетче мая за хляб (7 гр суха) или половин кубче\n250 гр свинско месо (по желание може да се пропусне месото)\n3 едри глави лук\nщипка чубрица и риган\n1. В дълбок съд се пресява брашното, добавя се солта и се прави кладенче посредата.\n2. Маята се разтваря в хладката вода, добавя се захарта и 2 с.л. олио. Разбърва се добре и се излива в кладенчето.\n3. Замесва се гладко тесто, като постепенно се поема брашното. След като сте омесили тестото, се оформа на топка и поставя в леко намаслена купа. Покрива се с кухненско фолио и кърпа за 25-30 минути, за да втаса.\n4. Докато чакате тестото да втася, главите лук се нарязват на средно-големи кубчета. Прибавя се наситнения чесън и се запържва за 10-15 минути, докато омекне напълно. Бъркайте лука периодично, за да не загори.. Малко преди да се извади се добавя червения пипер и се разбърква. След като се е запържил, извадете лука в купа и в същият съд добавете нарязаното свинско месо. Запържете го до готовност, като добавите и останалите 2 с.л. олио.\n5. Към изпърженото месо добавете лука , като оставите да се запържи за 3-4 минути, за да може да се смесят всички съставки и аромати. Добавете чубрицата и ригана, като дръжте на котлона за още 1-2 минути.\n6. Втасалото тесто разделете на 2 части, като едната е по-голяма от другата. Ако ползвате тава с диаметър 24-26 см., трябва да разточите по-голямата част на 32-34 см. Целта е след като положи в тавата, краищата на тестото да са по-големи от размера на тавата, за да може после да загърнете плънката.\n7. На дъното на тавата сложете хартия за печене и положете разточения лист от тестото. Добавете плънката, която трябва да е изстинала предварително. Разпределете я равномерно.\n8. Разточете другата част от тестото с диаметър 24-26 см., посред избраната тава. Покрийте разпределената плънка.\n9. Краищата, които са от долната част защипете горната част на тестото, притеснете хубаво, за да получи като капаче на плънката.\n10. Покрийте с кухненско фолио и кърпа, като оставите за 30-35 минути на топло, за да втаса още веднъж така приготвеното печиво.\n11. Загрейте фурната на 180-190 градуда. Разбийте едно яйце и намажете отгоре печивото, преди да го сложите във фурната. Печете за 35-40 минути, в предварително загрятата фурна. (Ако виждате, че започва да прегаря горната част, сложете един лист алуминиево фолио отгоре, за да спрете процеса на прегаряне, за да може да се изпече напълно лучника).\n12. След като го изкарате от фурната, напръскайте го с вода и го завийте с кърпа, за да се задуши за 5-10 минути.\nСодена питка за Йордановден


Комарник плисе | PN SYSTEMS - Щори\nНачало\t>> Комарник плисе\nКато всички останали видове комарници и плисе е отлично решение за дома и всички други помещения – кабинети, офиси и пр. Ефикасната защита от хилядите насекоми, които в летните дни влизат през отворените прозорци, се осигурява най-добре именно от тези продукти.\tПоръчай онлайн сега!\nКомарник плисе представлява специфичен модел мрежа против насекоми, който намира приложение предимно при по-големи отваряеми части. Такива са например двукрилите врати с летящ двигател, отваряемост тип хармоника и много други. Тази противонасекомна мрежа е способна да покрие площ от около 5000 мм ширина и височина до 2400 мм. Събирането на комарника става в хоризонтално направление, като се прегъва като хармоника. Също така има опция да се събере както в левия, така също и в десния край на вратата. Когато се намира в събрано положение, този вид комарник заема минимално количество площ и освен това не закрива гледката и видимостта. Основните компоненти, от които той се състои, са няколко. На първо място това е алуминиева рамка от кутия, която има размери 20 Х 40 мм. Също така има горен и долен водач с четка. Мрежата от фибро стъкло с тефлоново покритие и черен оттенък с висока степен на светло пропускливост е също основен съставен елемент на този вид комарници.\nСписъкът със съставните части на комарник плисе може да бъде продължен с ляв и десен терминал с пластмасови фиксатори, с помощта на които мрежата се застопорява в опънато състояние в двата срещуположни края на рамката. Важно обстоятелство е това, че мрежата от фибро стъкло не е навита на руло, което е характерно за ролетния тип мрежи против насекоми. Вместо това тя е събрана във формата на сгъната хармоника, като в двата нейни края – горен и долен – има прекарана стабилизираща корда. Като всички останали видове комарници и плисе е отлично решение за дома и всички други помещения – кабинети, офиси и пр. Ефикасната защита от хилядите насекоми, които в летните дни влизат през отворените прозорци, се осигурява най-добре именно от тези продукти. Поради това те са изключително подходящи за всеки интериор, тъй като имат основен принос за създаването на повече комфорт и уют. В много случаи е за предпочитане комарниците да се монтират заедно с дограмата, защото по този начин освен че се спестяват не малко пари, се избягват и евентуалните увреждания на прозоречните профили. В резултат на монтажните дейности те могат да бъдат сериозно наранени и одраскани, което да изиграе роля за тяхното преждевременно похабяване.\nАко и двата терминала на комарник плисе се откачат, абсолютно целият пакет мрежа може да се мести свободно по хоризонталата в единия или другия край на рамката. Цветовата гама пък се избира по-добре познания РАЛ каталог. Моделът плисе е несъмнено скъп и луксозен, но за сметка на това е изключително елегантен и притежава експлоатационни качества. Дългият живот на комарниците е от съществено значение за тяхното пълноценно и качествено функциониране. Ако се поддържат добре, те могат да изпълняват функциите си в продължение на много дълъг период от време, което вероятно надхвърля няколко десетилетия. Това е несъмнено внушителен срок, през който комфортът и уютът в дома са гарантирани. Едновременно с това набезите на насекомите се спират ефикасно, като така не се нарушава домашната хармония и спокойствие. Независимо от избора на мрежа против насекоми – ролетна, плисе или пък статична, тя трябва да се вписва добре с останалата част от жилищния интериор.


Офис столове: Как да ги изберем и какво е важно да гледаме – Магистрала НЕТ\n04.04.2019 04.04.2019 Магистрала НЕТ\n8-часовият работен ден ни отрежда да прекарваме времето си основно на служебното място. За някои той е дори по-дълъг, което прави избора на офис столове изключително важен. И ако бюрото сме свикнали да приемаме за нормално да бъде масивно и по-скъпо, за мебелите, на които сядаме ние често сме склонни да правим компромиси. Това обаче не бива да се допуска. Не е тайна, че комфортният стол увеличава възможността ни да бъдем по-продуктивни и пълноценни. В противен случай ние може да се сдобием с болки във врата, напрежение в кръста и дори здравословни проблеми с краката.\nКакво да гледаме при покупката на офис столове:\nВъншният вид несъмнено е ключов, но по-съществена е функционалността на модела. Приоритет при избора трябва да е не само дизайнът, но и ергономичността.\nДолната част на гърба е необходимо да има опора за гърба. Съществуват и варианти с регулираща се опора, която осигурява индивидуално настройване. По този начин гръбначният стълб стои в правилната поза и ни защитава от развиването на дископатия, херния на дисковете и други неприятни състояния.\nАко столът има база, която гарантира въртене, вие ще бъдете доволни, защото ще достигате до всички зони спокойно и без никакви притеснения. Така се облекчават движенията и не се стига до допълнителна преумора.\nАмортисьори за регулиране\nОпция за регулиране има не само при височината, но и при подлакътниците на офис столовете. Това почти винаги присъства при моделите, а за допълнителна екстра се смята също да има повече на брой възможности за регулиране. Сред тях са височина и широчина на облегалката, ъгълът на облегалката и контролиране на напрежението, лумбалната опора и подлакътниците.\nСъвременните материи са дишащи и не позволяват досадно изпотяване в по-топлите дни.\nКогато в офиса имате настилка от мокет, трябва да съблюдавате колелцата да са подходящи за него. Съобразете ги и когато подът е от теракот, защото тогава движението е по-олекотено. Мислете и за поддържането на самите плочки – производителите предлагат силиконови колелца за целта.\nКато извод се налага твърдението, че когато екипът е оборудван с качествено офис обзавеждане, той е по-сплотен и положително настроен на работното място. Колкото по-удобно се чувства всеки служител, толкова по-отдаден е той в задълженията си, които трябва да изпълнява ежедневно. Ако у дома също имате нужда от офис стол, следвайте същите съвети, когато инвестирате в него, за да прекарвате свободните си минути приятно и с усмивка на лице.


Трагедии :: "Това беше като бомба": турските селяни виждат как животните им загиват в пламъците :: Политика\n67-годишният селянин е щастлив, че още е жив.\n"Огънят се разпространи мигновено", заяви Таръм пред АФП, след като е успял да изведе някои от уплашените си животни през черния дим и горящите треви, обграждащи неговата ферма.\n"Една от моите крави е мъртва. Тя изгоря. Никога не съм виждал подобно нещо. Не мога дори да нарека това огън. Това беше като бомба", разказа той.\nИсторията на Таръм прилича на тази на много селяни, които видяха своите села унищожени от най-тежките пожари в Турция от най-малко десет години насам.\nХиляди селскостопански животни загинаха и големи участъци гора по средиземноморското и егейското крайбрежие бяха опустошени.\nРазтревожени селяни преместваха във вторник животните към плажове, смятани за относително сигурни, далеч от пламъците.\nНо да се водят изпаднали в паника животни не е лесна работа и силните ветрове, които разпалват пламъците, са непредвидими.\nИзтощени, огнеборците, ангажирани да хвърлят вода от хеликоптери или с маркучи, не могат да се отзоват своевременно, за да помогнат на всички селяни, какъвто е бил случаят с Таръм.\nНе съм си помислял да избягам\nЗа Лемис Сапир, 44-годишен застрахователен агент, да подпомогне усилията за борба с пожара бе дълг, който трябва да бъде изпълнен.\n"Не съм си помислял да избягам. Ще направим всичко, което можем", разказа той.\nКадри показват смели жители, опитващи се да потушат огъня с подръчни средства като градинска поливна техника или клони.\nСпоред Сапир подкрепления от други райони са пристигнали в Хисарьоню.\n"Работата на пожарникарите е затруднена от високите планини и гъстите гори", обясни той.\n"Въздушните подкрепления не са достатъчни. Има много огнища на пожари в цяла Турция и те не успяват да се включат навсякъде", добави той.\nСтраната изпитва жестоко последиците от постепенното изчезване от няколко години на собствения й флот от самолети за гасене на пожари "Канадер".\nОсновната опозиционна партия, НРП /Народнорепубликанската партия, социалдемократическа/, критикува турския президент Реджеп Тайип Ердоган, че е разбил инфраструктурата на една полудържавна организация, която в миналото държеше противопожарни самолети и отговаряше за борбата с пожарите.\nПрезидентът бе критикуван също за това, че се е забавил да приеме предложенията за международна помощ, включтелно тези от страни, с които отношенията са обтегнати като Гърция.\nНа фона на увеличаващите се гласове в социалните мрежи, упрекващи правителството в недостатъчни действия, ръководителят на дирекцията по комуникации на турското президентство Фахреттин Алтун отправи предупреждение за "фалшиви новини", които били създадени, за да се остави впечатление за една "слаба" Турция.\n"Не е моментът да бъдеш горд ", смята Ясемин Аккая, управителка на магазин. "Ние сме силна държава. Но вкъщи водата ми е спряла".\nОт своя страна Таръм тъжно огледа щетите.\n"Погледнете около вас. Това е катастрофа. Имаме късмет, че сме живи", каза той.\n10 години от кървавия атентат в Норвегия\nНеонацистът пищял заради лека рана на пръста, след като убил 77 души\n„Само да беше направил още една крачка, щяхме да го гръмнем в главата.“ Това сподели пред „Билд“ бившият командир на норвежкия елитен полицейски спецотряд „Делта“ Андерш Снуртхаймсмуен за залавянето на крайнодесния терорист Андерш Беринг Брайвик, който уби 77 души на 22 юли 2011 г. - най-кървавата трагедия в следвоенната история на страната.\nЕрна Сулберг: Не можем да оставим омразата без отговор


Световните медии за новото българско правителство - Телевизия Европа\nСветовните медии за новото българско правителство\nБившият премиер Бойко Борисов представи предложението на своята дясноцентристка партия за кабинет на президента на България, след проведени тежки преговори за коалиция, пише Financial Times. Непосредствените задачи пред Борисов ще бъдат да възстанови стабилността в страната и да изгради отново доверие в банковата система.\nИкономиката на България понесе тежък удар по време на правителството на социалистите, също както и рязък спад на чуждестранните инвестиции и блокирането на стотици милиони евро от ЕС, коментира изданието.\nBloomberg съобщава за избирането на новото българско правителство и посочва, че то е одобрено със 136 гласа срещу 97 против. Цитиран е Борисов, който казва, че страната е изправена пред множество проблеми и каминетът ще работи за тяхното преодоляване.\nРуската агенция Интерфакс посочва, че Борисов е обещал неговото правителство да бъде „проевропейско, реформаторско и работещо за стабилността на България”.\nБългарският парламент гласува „проевропейското и реформаторско“ правителство на малцинството, оглавено от бившия премиер Бойко Борисов, чиято партия ГЕРБ спечели предсрочните парламентарни избори на 5 октомври, съобщава Франс прес.\n136 от общо 234 присъстващи депутати гласуваха в подкрепа на правителството на Бойко Борисов, който определи кабинета си като „проевропейски и реформаторски, работещ за стабилна България“. „Време е да гарантираме независимостта на страната в енергийната област“, каза той пред българския парламент в момент, когато България е силно зависима от газа, идващ от Русия.\nЕкипът, който беше съставен трудно, се състои от 21 членове, от които 13 от ГЕРБ, 7 от Реформаторския блок и един от АБВ. Той разполага с парламентарно мнозинство благодарение на подкрепата на националистите от Патриотичния фронт.\nНовото правителство ще трябва да се справя с големи предизвикателства, сред които последиците от фалита на четвъртата по големина банка в страната, тежките дефицити в енергийната система и непопулярните реформи на пенсионната система, в здравеопазването и образованието, подчерта Борисов.\nБившият кмет на София, чиято партия ГЕРБ спечели изборите на 5 октомври, беше премиер между 2009 и февруари 2013 г., когато подаде оставка заради социални протести, прераснали в насилие, припомня Асошиейтед прес.\nАнализаторите прогнозират тежки времена за новия кабинет, който ще трябва да се справя с предизвикателствата да прокара важни съдебни реформи, да съживи слабата икономика и да размрази блокирани еврофондове.\n55-годишният Борисов оглавява петото правителство в последните две години в момент, когато страната със 7,4 милиона души население се бори с нарастващ бюджетен дефицит, стагнираща икономика и натиск от ЕС да реформира институциите си. Новият кабинет трябва да се справи с банкрута на КТБ, четвъртата по големина банка в страната, чийто лиценз беше отнет от централната банка, и да ревизира бюджета, пише Ройтерс.\nГЕРБ, която е най-голямата група в парламента, иска да запази данъка върху личните доходи и корпоративния данък на ниво от 10% и да реформира задлъжнялата енергийна индустрия. Реформаторският блок настояваше за подобряване на съдебната система, реформиране на неефективното здравеопазване, пенсионна и образователна система и неговите министри отговарят за тези промени в политиката.\nВотът в парламента беше смятан за формалност, след като дясноцентристката партия ГЕРБ на Борисов, която спечели парламентарните избори преди един месец, успя да си осигури достатъчно подкрепа, за да сформира правителство, пише Франс прес.\n„Знаем, че за да донесат резултати, реформите трябва да започнат незабавно и крайният срок е днес“, каза Борисов пред парламента преди гласуването. „Правителството ще положи основите и ще работим и се надявам, че ще гарантираме стабилно развитие на България“, допълни той.\nНовото правителство обеща да възстанови доверието на Брюксел в страната, за да бъдат деблокирани еврофондове от ЕС. Кабинетът планира да се присъедини към банковия съюз на ЕС и да смени ръководството на Българската народна банка.


Коледен поздрав от инж. Павлин Костов-изп. директор на „Топлофикация Сливен-инж. Ангел Ангелов“ ЕАД -\nНачало Новини Сливен Коледен поздрав от инж. Павлин Костов-изп. директор на „Топлофикация Сливен-инж. Ангел Ангелов“...\nКоледен поздрав от инж. Павлин Костов-изп. директор на „Топлофикация Сливен-инж. Ангел Ангелов“ ЕАД\nОт мое име и от името на „Топлофикация Сливен-инж. Ангел Ангелов“ ЕАД Ви пожелавам здраве, мир и благодат! Нека заедно да направим нашия град по-хубаво място, за да посрещнем с радост нашите деца от близо и далеч и гости по празниците!\nС уважение: инж. Павлин Костов – Изп. директор на „Топлофикация Сливен-инж. Ангел Ангелов“ ЕАД\nПредишна статияКметът Стефан Радев отправя пожелания за здраве и светли празници\nСледваща статияЧестита Коледа!


Защо се разболяват хората (Видео)\tВидяна: 317\nКатегории: Видео, Здраве Публикувана: неделя, 20.03.2016 | 09:17 от Владимир Илиев\tАко далай лама е прав, че планетата не се нуждае от голям брой успешни хора, а от миротворци, лечители, реставратори, разказвачи и любящи от всякакъв тип, то хърватинът Славко Матанович е точно това, което ни трябва.\nТой е биоенерготерапевт. Започва да се занимава с биоенергия след успешно лечение, което провежда при известния терапевт Зденко Доманчич. Впечатлен от бързото излекуване, Матанович напуска работата си като успешен предприемач в областта на строителството и започва да помага на пациентите си с невидима сила. Днес вече е дипломиран биоенерготерапевт и радиоестезист.\nУспехът на биоенергетичните терапии и многобройните излекувани пациенти са пренесли името му и извън границите на Хърватия. В момента Матанович преподава биоенергия във факултета по медицина „Йосип Юрай Щросмайер“ в университета на Осиек.\nПо думите му „няма леки и тежи болести, всичко се лекува. Смятаме, че няма неизлечима болест, но съществуват неизлечими хора“.\nИдеалният вариант за лекуване на рак например е, ако бъде диагностициран веднага и се третира паралелно с традиционна медицина и биоенергия.\nБиотерапията лекува и последствието, но и причината за болестта, а всяка болест е енергетично нарушение, дисбаланс. Когато балансираме отново тялото, изчезва и причината, и болестта, казва Матанович.\nЕнергетично погледнато, хората се разболяват по няколко причини – заради геопатогенни излъчвания, например подземни води под домовете – електромагнитното излъчване от тези полета нарушава енергийния баланс на човешкото тяло и това се появява във физическото тяло като тежка болест.\n„Друга причина са мислите на хората – отношението към себе си и към другите. Взаимодействието с другите представлява значителен фактор в нашето здраве. Ние сме създадени да бъдем щастливи, да се обичаме себе си, а и другите. Материалния свят обаче ни блъска в друга посока – в определен момент да не се уважаваме и обичаме и което е по-лошо – да мразим другите. Така повишаваме киселинността в организма си. Това са идеални условия за развитие на болни клетки и падане на имунитета“, казва лечителят.\nТова, което ядем и пием, също има значение – „нашият имунитет постоянно трябва да се справя с всякакви добавки и отрови, които се намират в храната и питиетата. Здравият човек няма проблеми с консервантите, но когато постоянно ги вкарваме в тялото си, те започват да унищожават имунитета и в един момент той вече не може да се бори с тях. Последствие на това е болестта“.\n« Най-лесния и приятен начин мъжът да стане лъв в леглотоСалах Абдеслам е затворен в килия, построена специално за най-опасните престъпници и терористи » Този пост е публикуван неделя, март 20th, 2016 в 09:17 и е от категориите Видео, Здраве.


"Нежна майка" за възрастни хора - Бизнес - Дневник\n08:38, 31 яну 18 , 8867\nНина в момента дели времето си между организацията на грижите за възрастни и детето си.\nНикой човек не може да извърши чудо. Но понякога в такова се превръща съвсем обичайно нещо в полза на човек, който вече не може да се справи сам. Такива нечудеса е виждал вероятно всеки, а Нина Димитрова помага да се правят и всеки ден за изпадналите в нужда възрастни хора.\nНяколко години за магистърска степен по политология, няколко за докторантура, работа в здравното министерство, в НПО за социални услуги за деца, преподаване на социология в частна гимназия. Горе-долу толкова отнема на Нина, за да успее да започне бизнеса, за който е мечтала.\nА той е да помага на възрастни хора – да се почисти в дома им, да се напазарува, да се донесе сготвена храна и т. н. Неща, за които не се замисляш, когато можеш сам всичко.\nСлед няколко месеца подготовка на проект заедно със съпруга й Марко те печелят трета награда в конкурса "Емпауър" (Empower) с проект за социален патронаж – грижи за възрастни хора в техния дом. "Не знам защо, но сякаш от самото начало бях уверена, че този път ще спечелим", разказва Нина, която и друг е писала проекти, но не с този краен ефект.\nКонкурсът за млади предприемачи, организиран от фондация Empower United, е спечелен през есента на 2010 г. Третата награда в него носи и 40 хил. лв., с които Нина и Марко създават "Пиа матер" (нежна майка – от лат. ез.) през 2011 г.\nЗащо за възрастни хора\nНина иска нейният бизнес да е в социалната сфера, защото това й е интересно. А конкретно към възрастни хора се насочва, защото по това време вече има много социални услуги за деца.\n"Като че ли чак сега започва да се прави повече. Иначе много дълго мислехме в каква форма да бъде услугата, никой от нас не беше работил в този сегмент. Малко беше опипом, в крайна сметка това, че проработи, означава, че сме успели да постигнем дори на теория това, което би функционирало добре", разказва Нина.\nДопълва, че при услугите за възрастни хора, дори и при най-субсидираните – общинските, винаги е имало елемент на доплащане. Освен това повечето хора, които се захващат с подобни проекти, чисто психологически са по-склонни да мислят за ограничените възможности на децата отколкото за тези на възрастните. "Много по-подтискащо е да видиш възрастен човек, изпаднал социално. При децата е друго, те дори не осмислят по този начин нещата", посочва Нина.\nКак да избереш нежна майка\nВ последните години българският бизнес страда от остра недостатъчност на кадри с нужната квалификация. Този проблем не е чужд и на "Пиа матер". Когато компанията започва да действа, безработицата е доста висока. Много хора търсят работа тук, защото нямат друга възможност да се реализират.\n"Постепенно си изградихме показатели, по които да се ориентираме по-лесно кои хора да наемем", разказва за началото Нина. Сега повечето, които търсят подобна заетост, имат опит с грижите за възрастни – било в семейството, било извън него. Но пък липсват млади хора, които да са склонни да вършат тази работа, а със свиването на безработицата започва и текучеството.\nМного от тези, на които им се занимава с тази работа, заминават за чужбина, казва Нина. Всъщност "Пиа матер" в известен смисъл подпомага тези процеси, тъй като има и учебен център за асистенти на възрастни хора. Преминалите през него през последните години обаче избират пътя към Германия или Австрия. "Не смятам, че причина за това са заплатите", казва Нина и посочва, че тази дейност е добре платена като се има предвид и това, че не става дума за висока степен на квалификация. Степента на заплащане не издържа само ако се прави сравнение между парите тук и тези в Германия, например.\nАсистентите в "Пиа матер" се задържат средно около година, всеки месец някой напуска, но има и такива с които Нина и Марко работят от самото начало.\nДойде ли храната\nСред услугите на компанията освен почасови грижи, а и настаняване за известен период на възрастен човек в оборудвано за целта жилище, е и осигуряването на храна. Тя обаче вече не се предлага самостоятелно, а само в комбинация с други услуги. Причината за това е, че подготовката и доставката на храната е от външна фирма и след няколко недоразумения заради липсата на възможност пряко да се контролират доставките от "Пиа матер", компанията се отказва това да е отделна услуга. В допълнение има възрастни хора с деменция, чието мнение за това пристигнала ли е изобщо храната, не може да се приеме за достоверно, добавя Нина.\nТова има отношение и към контрола върху дейността на асистентите. Той става като обратна връзка през ползвателите на услугата, което е и най-бързият вариант. В допълнение обаче се прави проверка на място от социален работник. Вбъдеще се предвижда и електронна система, която да подпомага това.\nПомощта идва след празниците\nНяколкото години дейност на "Пиа матер" показват, че най-много запитвания за услугите й има покрай празниците. Не защото хората искат да поверят на някого нуждаещ се от помощ възрастен човек докато пътуват, а защото когато посетят родителите си по празниците, осъзнават, че те имат нужда от помощ и вече не се справят сами с всичко.\nТова има пряка връзка и с удовлетворението на Нина от работата ѝ, "което може да се опише с това, че почти моментално виждаш резултатите от своята дейност". Да видиш как някой е имал нужда от помощ, бил е в тежко положение и макар че ние не правим чудеса, се чувства малко по-добре след нашата помощ. Това държи до голяма степен и социалните асистенти, казва Нина.\nВинаги си на работа\nЕдин от мотивите да иска свой бизнес Нина намира в това, че когато си нает на работа и дадеш идея, която според теб ще подобри ситуацията, може да минат месеци или години преди да я видиш осъществена. А може и изобщо да не стане. Сега тя и Марко имат възможност да решат нещо и веднага да се захванат да го изпълнят.\nРазбира се нещата не са толкова лесни и когато имаш частен бизнес общо взето винаги си на работа, казва тя. Немалко са провалените им уикенди в началото, когато бизнесът потръгва, защото плановете за почивните за повечето хора дни падат жертва на изникнал проблем.\n"Но много са плюсовете, аз не бих се отказала", казва Нина. Припомня си и това, че бизнесът е нямало да успее без наградата от конкурса. В продължение на 4-5 месеца в началото почти няма клиенти и ако е трябвало да се разчита на собствени финансови сили, фирмата нямало да оцелее.\nДруго облекчение е, за тази дейност не се изисква преминаването през множество бюрократични процедури. "Това много облекчава, защото в хода на работата видяхме, че не е много гладка работата с тези институции", казва Нина.\nРейтинг: 3248 09:41, 31 яну 18 Неутрално\nСтарците заслужават помощ.\nУ нас обаче е вкоренено мнението, че грижите за тях са на децата им.\nИ... памперс на старец се сменя по-трудно, няма "осиновяване" на старци.....\nРейтинг: 5403 20:11, 31 яну 18 Неутрално\nКолко хубаво е човек на пределна възраст да може да се обслужва сам, от опит го знам.\nРейтинг: 389 22:18, 09 фев 18 Неутрално\nТова е чудесно начинание, много съм патила от липсата на такива услуги. Баща ми не можеше сам да се обслужва и това беше направо фатално за мен и моето семейство. Какво ли не бих дала някой да ми се притече на помощ и да ме отмени отвреме навреме. Приветсвам това начинание и нека Бог да е с тях,\nРейтинг: 5 10:44, 30 мар 18 Гневно\nОтношението на Г-н Марко Ганчев към клиентите - заявители и ползватели на услугата не съответства изобщо на наградата, която е получил проекта. Некоректно, агресивно поведение. При молба за смяна на асистента, условие и възможност включена в договора, категорично отказа такава и заяви, че ще възстанови сумата по договора, след като си удържи такса от 90 лв. И това е социално отношение!


Паметникът на цар Калоян във Варна се руши - Последни Новини от DNES.BG\nПаметникът на цар Калоян във Варна се руши\nОт изграждането му са минали не повече от 10 години\n9 мар 2017 11:44, Венцислава Вельова\nПаметникът на цар Калоян в центъра на Варна вече се руши, съобщават от Булфото.\nФугите между мраморните плочи зеят и е само въпрос на време плочите да започнат да падат. Вече има начупени и липсващи плочки. Около паметникът играят много деца и съществува реална опасност от трагични инциденти.\nПаметникът не можа да изкара и 10 години от изграждането си преди да започне разрухата. Монументът е открит 2008 г. и е разработен от екип от Велико Търново, спечелил националния конкурс.\nЕкипът е съставен от архитект Милен Маринов и скулпторите Борис Борисов и Константинов, а в изпълнението на проекта са взели участие около 100 души.\nПаметникът е изработен от месинг и е излят в София, постаментът е облицован с мраморни плочи. Височината му е над 8 метра.\nОще по темата: паметникцар КалоянцентъррушиВарна\nОТКРАДНАЛИ СА ОТ ПАРИТЕ И СА СЛОЖИЛИ ДОЛНОКАЧЕСТВЕН БРОНЗ\nПознавах един Портних преди години, беше снабдител на Гранд Хотел Варна по времето на Илия Павлов, който го пращаше с един бус да прибира оборота на Елкабел, за да ги наливат в строителството на хотели в "Константин и Елена"...\nТа, онзи Портних е може би някакъв роднина на днешния велик кмет на Варна?\nМатериалите са от Турция, за това се руши\nЛеш преди 4 години\nПочти като държавата ни, руши се и на никой не му прави впечатление.\nА колкото до построяването - построеното от римляните още съществува дори и след 2000 години, построеното от Българина няма да доживее и 30 години.. баш майстори от село.\nВарна 1 преди 4 години\nИмам наблюдение, т.като работя до него. Още от ден 2-ри от фугите на плочките започна да тече зелена консистенция приличаща на окислена мед. Това продължи и по-нататък. Не знам кой кретенн е проектирал и изпълнявал този паметник, но той се рущи от втория ден на създаването си.\nА Портних за красота ли е там, че патриотите да го укрепват?\nХенде Хох преди 4 години\nКой му пука!Важното е да има тикви и чалга!\nНе разбирам преди 4 години\nзащо мислите, че едно нещо щом се построи, изгради, направи..., се оставя и може само да се плюе отгоре? Трябва да се поддържа! Аз да питам защо се къпете и перете всеки ден? Същото е и с паметниците, пътищата и всичко друго. Изумявам от неграмотността на някои хора!\nзеят? бачели да са се споразили, чоджумлар.\nбаш майстор преди 4 години\nБоже господи! Сякаш вчера го откриха. Кога минаха 9 години. Не е истина.\nСъвременните строителни материали са потресаващо некачествени!\nпо същия начин преди 4 години\nсе руши и паметта ни за миналото. Успешното промиване на мозъци, затриването на истинските морални ценности и безспорната българска алчност - това са първопричините. Този паметник не трябва да се нарича паметник. а безпаметник!\nВсите големи патриоти да идат да укрепят паметника!


Градински фасул - изисквания към външните условия | Сортови Семена и растителна защита ЕООД\nНачало - Градински фасул - изисквания към външните условия\nКакви са изискванията на градинския фасул към топлината?\nКакви са изискванията на градинския фасул към влажността?\nСветлолюбиво растение ли е градинският фасул?\nНа каква почва може да се очакват добри резултати от градинския фасул?\nГрадинският фасул расте най-добре на топли глинесто-песъчливи почви с неутрална или алкална реакция. Песъчливо-глинестите почви са също подходящи за фасула, особено за по-късните посеви. Не са подходящи за отглеждането на фасул тежките студени почви с близка подпочвена вода. Фасулът не бива да се отглежда и върху кисели почви, ако не се варуват предварително, защото се затруднява развитието на грудковите бактерии.


Начало — Новини — България — Янтра повали Дунав с дубъл на Писаров, в Габрово чакат Моряците\nС два гола на Искрен Писаров Янтра (Габрово) надигра третодивизионния Дунав с 2:0 в среща от предварителния кръг в турнира за Купата на България, състояла се на Градския стадион в Русе.\nУспехът осигури на тима на Стоян Ацаров престижен сблъсък с елитния Черно море в първия кръг на надпреварата.\nГабровци акостираха в дунавския град без някои от ключовите си фигури, а дебют направиха вратарят Николай Георгиев и Константин Иванов.\nОпитният Писаров откри резултата в средата на първата част, когато се разписа с глава от близка дистанция. Отново той удвои преднината на Янтра четвърт час преди края, пронизвайки вратата на домакините с изящен диагонален шут с левия крак.\nПобедата в Русе имаше и солиден психологически ефект за Ацаров, тъй като с нея беше сложен край на негативна серия от четири поредни загуби във Втора лига.\nВ неделя Янтра гостува на Созопол в среща от деветия кръг на втория ешелон.


Би Нюз | Болничен извини Доган пред съда\nХороскоп вторник, 21 септ. 2021, 5:24 ч.\nпонеделник, 25 ноември 2013, 13:38 ч.\nБолничен извини Доган пред съда\nХристо Бисеров не се яви да свидетелства по делото в СГС срещу нападателя на Доган, а почетният лидер на ДПС представи 14-дневен болничен от болница "Лозенец" и не дойде в съдебната зала.\nПочетният председател на ДПС Ахмед Доган не се яви в Софийски градски съд на делото срещу неговия нападател Октай Енимехмедов.\nДоган представи 14-дневен болничен лист от болница "Лозенец", което извини отсъствието му от съдебната зала.\nСпоред експертизата той страда от депресия и е получил силен стрес след нападението, поради което и не може да присъства на делото, научи BNews.\nНа предишното заседание защитата на почетния председател на ДПС поиска да бъде заличен като свидетел по здравословни причини, която да установи дали е в състояние да дойде в съдебната зала.\nМеждувременно свидетелката Нюлфер Кяшик от централата на ДПС припадна в претъпканата и със затворени прозорци зала, което наложи съдът да даде 20-минутна почивка.\nМладата жена се свлече, тъкмо докато започваше да обяснява къде точно се е намирала в залата на партийния форум на движението и какво е видяла. Тя е присъствала и на огледа след покушението.\nРазследваният за пране на пари бивш зам.-шеф на ДПС и на парламента Христо Бисеров очаквано не се появи. Той бе редовно призован като свидетел за делото срещу нападателя на Доган в Софийски градски съд.\nЧакаха го и "господарите на ефира", които за пореден път се мъчат да му връчат "златния скункс".\nОт кадрите на драматичната Национална конференция на ДПС на 19 януари се вижда, че Бисеров се появява, когато Октай Енимехмедов вече е неутрализиран, и става свидетел на лавината от юмруци и ритници, които му нанасят делегати на форума.\nБисеров е от малкото свидетели, които останаха за разпит, след като по искане на подсъдимия делото започна по съкратената процедура.\narhar - 15:42, 25 ноем.\nИма ли Доган собствена банка, телевизия ? Има ли хотели и колко са те - 3, 30 или 300 ? Откъде той има толкова пари ?\narhar - 13:55, 25 ноем.\nДоган , Д. Пеевски , Ковачки и Пешо сумиста са ортаци с Йосич . Ковачки е един от олигарсите на Доган, а Д. Пеевски усилено защитава Пешо сумиста , като излива помия срещу Цветанов и Ася Петрова . Ако някой си мисли, че при това положение на Доган му е лесно, жестоко се лъже . Не е лесно някой да е ортак с Йосич . Д. Пеевски пере парите на Доган и Йосич . Ако се върнем към онази оперативно - интересна среща на басейна ' Спартак ' между братя Галеви и Златко баретата , която беше организирана от Трактора и проведена в присъствието на Запалката, ще видим, че старците от кръга ' монтерей ' Л. Гоцев, В. Вълков и Бр. Аспарухов са покровителите на братя Галеви, а Доган и Д. Пеевски са покровителите на Златко баретата ... Горните лица са свързани с атаките срещу Цветанов и това е повече от очевидно . Иначе Доган е точно толкова болен, колкото бяха болни Трактора, Пешо сумиста , Маргините и сие , докато бяха в арестите, сиреч никак ...


Следа: • Kodibuntu накратко\nKodibuntu е безплатна Linux дистрибуция основана на lubuntu с предварително и настроена версия на Kodi за Linux.\nЗащо Lubuntu? Защото не е толкова претенциозна към ресурсите на компютъра и в повечето случаи консумира по-малко електроенергия от стандартната дистрибуция на Ubuntu.\nМоже да се каже, че Kodibuntu е версия на Kodi пакетирана с “орязана” операционна система. “Орязана” от към приложения и функционалност дистрибуция с инсталиран Kodi. Целта и е една - да осигури лесен и бърз начин за инсталиране, ползване и актуализиране на Kodi, като същевременно предоставя и интернет браузър (в случая Chromium).\nВъпреки че няма да имате на разположение разни програми това все пак е дистрибуция на Linux и вие можете да инсталирате и деинсталирате програми по ваше усмотрение. Подробности относно механизма можете научите от примера с инсталиране на leafpad в раздела български език за Kodibuntu.\nМожете да стартирате Kodibuntu от “bootable” диск или флашка, а ако пожелаете можете да инсталирате за постоянно - на твърд диск или флашка (нужна е такава с обем от поне 8GB). Когато е инсталирана за постоянно на флашка или твърд диск ще може да съхранява променените от Вас настройки, както и да се актуализира при наличие на по-нови версии (когато дистрибуцията е стартирана от диск това е невъзможно - променените настройки се помнят до следващото рестартиране).\nКакто вече отбелязахме Kodibuntu е дистрибуция на Linux. Авторите на Kodibuntu са организирали работата на дистрибуцията около два “профила”. Единия е за работа с Kodi и се нарича “Kodi”, а другия за работа с операционната система и е наречен съответно “Kodibuntu”. Те наследяват паролата на потребителя, който сте създали при инсталирането на Kodibuntu. Ако само ползвате временно дистрибуцията, без да сте я инсталирали стандартното потребителско име е “Kodi”, а парола няма - просто натиснете клавиша Enter.\nПри първоначалното включване (а и следващите) стандартно ще бъде зареждан потребителския акаунт за работа с Kodi - той е настроен така, че да стартира автоматично Kodi на целия екран.\nАко желаете да излезете (от XBMC) или Ви е необходим достъп до операционната система просто трябва да излезете от Kodi. Linux дистрибуцията е достъпна ползвайте опцията Изход1) от менюто за изключване. В прозореца за вписване изберете, от падащото меню, “Kodibuntu”, а в текстовата кутия Password: въведете зададената от Вас парола в процеса на инсталиране или натиснете клавиша Enter ако не сте инсталирали Kodibuntu.\nКогато сте инсталирали Kodibuntu, щом веднъж излезете от Kodi при следващото стартиране отново ще бъде заредена графичната среда на Linux дистрибуцията. Ако желаете при стартиране на компютъра да се зарежда директно Kodi ще трябва отново да влезете в акаунта за работа с Kodi. За целта от LXDE менюто долу вляво избирате Logout > Logout. В прозореца за вписване изберете, от падащото меню, “Kodi”, а в текстовата кутия Password: въведете зададената от Вас парола в процеса на инсталиране или натиснете клавиша Enter ако не сте инсталирали Kodibuntu. Сега трябва да изключите компютъра от интерфейса на Kodi- отворете менюто за изключване и изберете опцията Изключване на системата2). От сега нататък при включване на компютъра ще се зарежда директно Kodi, докато отново не излезете от Kodi.\nМожете да изпробвате Kodibuntu без да променяте нищо по компютъра си. Необходимо е компютъра да има четящо устройсво за дискове или вид флаш памет, а Вие трябва да подгответе инсталационен диск/флашка. Щом компютъра зареди първия екран от Kodibuntu просто изберете Пробвайте Ubuntu (Try Ubuntu).\nKodibuntu може да се инсталира от диск или флаш памет (компютърът трябва да разполага с четящо устройство за дадения вид памет). Изберете един вид носител за данните и подгответе инсталационен диск/флашка. Щом компютърът зареди първия екран изберете Инсталиране на Ubuntu (Install Ubuntu). Ако Ви е необходима помощ прочетете ръководството за инсталиране.\nМеханизма на избор на език в Kodibuntu е малко хаотичен, поне според мен. Инсталаторът, операционната система и Kodi, поне за сега, се настройват по отделно.\nСтандартно можете да избирате измежду много различни езици. Още първият прозорец ще ви предложи списък с всички налични езици. Локализация е налична за момента само за частите взети от Ubuntu, а специфичните за Kodibuntu низове не са преведени. Повече информация относно процеса на инсталиране ще намерите в ръководството за инсталиране.\nНепонятно за мен е и отсъствието на локализиран интерфейс след инсталирането на Kodibuntu. Въпреки че е наличен превод на LXDE3) и то почти пълен превод, когато инсталирането приключи графичната среда няма да ползва избрания от вас език (в процеса на инсталиране). Ако въпреки това желаете да ползвате Kodibuntu на български език - можете, но ще трябва малко да си поиграете.\nБележка: изложената информация е везета от Official Ubuntu Documentation и не е мое дело.\nКато за начало излезте от Kodi - отворете менюто за изключване и изберете опцията Изход4). Сега ще трябва да се впишете като Kodibuntu.\nСледва инсталиране на текстови редактор - ще се наложи да редактирате няколко файла. За целта на ръководството ще ползваме leafpad.\nОт LXDE менюто долу вляво изберете System Tools > Synaptic Package Manager. Въведете паролата си. В новопоявилия се прозорец натиснете бутона Search, от лентата с бутони. Въведете leafpad и кликнете върху Search.\nЩом търсенето приключи кликнете с десен бутон върху намерения елемент „leafpad“ и от менюто изберете Mark for installation. Накрая от лентата с бутони натиснете Apply, още веднъж Apply (в новопоявилия се прозорец) и готово - вече имате текстови редактор!\nСега нека да сменим езика. Това става с редактирането на файла environment от папка /etc/. Първо стартирайте терминал5). В Kodibuntu стандартния терминал е XTerm. Стартирайте го от LXDE менюто долу вляво > System Tools > XTerm. В появилия се прозорец, на терминала въведете:\nнатиснете клавиша Enter и въведете избраната от Вас парола (отново натиснете Enter) при инсталирането на Kodibuntu. Резултат от командата е отварянето на нов прозорец - на диспечера на файлове, в който ще имате root6) права. Стигнете до папката /etc/ (натиснете 2 пъти клавиша Backspace - намира се над Enter за да стигнете до основната директория, в която се намира и папката /etc/) и отворете файла environment - десен бутон Open With… > Accsessories > Liefpad > OK. Променете съдържанието му от:\nЗа редактирането на следващия файл има “пряк път” - само една команда (въвежда се в терминал):\nА сега същото, но малко по-сложно.\nСтартирайте pcmanfm с root права (от терминал). Отидете в папка /etc/defaul/ и отворете файла locale, отново ползвайки leafpad. Съдържанието на файла би трябвало да е следното:\nЗапишете промените (меню File > Save). Вече сте променили настройките - сега трябва да се генерират и самите файлове. Това става със следната команда (пак се въвежда в терминал):\nРестартирайте компютъра и се наслаждавайте на българския интерфейс. Сега и Chrome (Chromium - почти същото е) е на български език. Щом настройките за локалния език са сменени всяко приложение което стартирате ще ползва зададения език (ако има наличен превод), без вие да избирате език за интерфейса на всяко едно отделно приложение, с изключение на Kodi!\nАко желаете да ползвате Kodi на език различен от стандартния ще трябва да го изберете от настройките. Тоест от SYSTEM > Settings > Appearance > International | Language.\nLXDE - графична среда за Linux дистрибуции. В действителност, когато ползвате дадена дистрибуция с мишка виждате графичната среда\nтерминал - така се нарича прозорецът, в който въвеждате команди в различните Linux дистрибуции\nroot – това е един вид аналог на администратора в операционната система Windows


Warning: session_start(): open(/home/admin/tmp/sess_s9if34203mjhd4e5vajhbheed7, O_RDWR) failed: No space left on device (28) in /home/admin/web/nenastresa.com/public_html/index.php on line 2\n   легло което се прибира към стената виденов Купете на най-добрата цена\nлегло което се прибира към стената виденов\nПредполагам, че търсите нещо, свързано с легло което се прибира към стената виденов или подобно. Позволете ми да ви кажа, че имате късмет, защото намерих за вас най-добрите продукти, свързани с легло което се прибира към стената, за да видите цените и да купите онлайн, без да напускате дома си.\nПуф Pufrelax Комплект фотьойл тип легло и декоративна възглавница, Yoga XL - Dusty blue, Гама Plush Honey, Перящ се текстилен калъф, Пълнеж с микс от мемори пяна и дунапрен®\nСгъваема кошара Lorelli Up and Down Grey Luxe, 2 нива и плъзгаща се страна, Сив\nВ днешно време има много продукти, свързани с легло което се прибира към стената виденов, и е много лесно да се намери голямо разнообразие от продукти, ето защо е много важно да се направи сравнение на офертите, преди да се направи покупка.\nЗатова създадохме платформа, чрез която можете да сравните качеството на продуктите легло което се прибира към стената виденов и да направите своя избор с едно кликване.\nКак да купя легло което се прибира към стената виденов?\nЗа да купите легло което се прибира към стената виденов, първо трябва да изберете продукта, който искате да купите. След като откриете необходимия продукт, просто трябва да го изберете и да кликнете върху бутона "Купи".\nЗащо да купя легло което се прибира към стената виденов в този магазин на Nenastresa.com?\nЗакупуването на легло което се прибира към стената виденов на този уебсайт ви позволява да разполагате с голямо разнообразие от продукти на една ръка разстояние, с оферти и отстъпки. В нашия каталог можете да видите последните новини и най-добрите цени на продуктите, които търсите. Удобството, че можете да направите покупка по всяко време и от всяко място.\nКак мога да платя на легло което се прибира към стената виденов?\nКупуването на легло което се прибира към стената виденов в Emag е много лесно, просто трябва да изберете продукта, който искате да купите, и след това ще ви препратим към страницата на Emag, където можете да направите покупката. Можете да платите с кредитна карта или чрез PayPal.\nКак мога да купя легло което се прибира към стената виденов без кредитна карта?\nКак мога да намеря продукти, свързани с легло което се прибира към стената?\nмебели виденов диван катрин делукс – Магазин онлайн\nмебели виденов тв шкаф валент – Най-добрата онлайн селекция\nмебели виденов ъглов диван hazard – Магазин онлайн\nзам министри при жан виденов – Онлайн каталог\nмебели виденов гардероби трикрилни плъзгащи – Най-добрата онлайн селекция\nхолна секция надежда мебели виденов – Онлайн каталог\nмалка стъклена масичка мебели виденов – Магазин онлайн\nвиденов кухненски маси и столове – Онлайн каталог


Докладът за националната сигурност през 2018-та мина...\n11.09.2019 19:25 1191\n„След като имаме констатацията, че частично може да изпълняваме конституционното си задължение за гарантиране на националната сигурност, аз се интересувам кои частично не може да изпълняваме“, заяви Таско Ерменков от БСП. Несъгласие с констатацията че дори с ограничения, можем да изпълняваме конституционните си задължения за защита на териториалната цялост и гарантиране на независимост на страната изрази и Цонков и акцентира на недостига на кадри в отбранителния сектор.\n„Некомплектът за 2017 г. е от 5694 души, а в края на 2018 г - от 5675 души, което е с 21 души по-малко, цитира доклада той. „Не виждам голяма промяна, при положение, че в сектор „Отбрана“ правите промени от близо 3 години и некомплектът продължава“, възрази на управляващите той и алармира и за недостига на офицери. Цонков изрази недоумение как гарантираме изпълнението на приоритетната мисия „Отбрана“, като имаме некомплект в такъв голям размер, който е свързан и с некомплект на отделните формирования по видовете въоръжени сили.\n„Сами сте констатирали остарялото въоръжение и техника, посочили сте, че имаме голям проблем с радиолокационната техника, която много трудно работи с огромни ограничения; системата на ПВО е без резервни части и почти не работи“, обърна внимание Цонков на вносителите на доклада. Той отбеляза, че има индикации, че може и да се повиши напрежението в близки до нас региони и попита: “Ако се наложи, как ще гарантираме нашата независимост и защита на териториалната цялост“.\nВ отговор, зам.-министърът на отбраната Атанас Запрянов поясни, че в доклада било оценено мирновременното състояние на въоръжените сили, а ако има заплаха, некомплектът щял да бъде попълнен на 100%. „При извънредно положение задължително ще извикаме запасните в състава на армията и ще я попълним, ще извършим мобилизация“, добави той.\n„НАТО има отбранителен план за България. Ние знаем какви съединения, части, авиация и други въоръжени сили на коалицията ще дойдат в България, така че нейната териториална цялост се гарантира по отношение на колективната отбрана на 100%“, заяви още зам.-министър Запрянов. По думите му „проблемът ни е в мирновременното състояние на въоръжените сили и тяхната боеспособност и справедливо се посочва като проблем некомплекта. Той съобщи, че сега в армията се набират повече кадри, отколкото я напускат и отбеляза, че това е резултат на повишаването на заплащането на военослужещите две поредни години и изрази надежда тенденцията да се запази. „Ако не решим проблема с конкуренцията на пазара на труда няма как да станем ефективни“, подчерта той. Според програмата на правителството с 30% трябва да бъдат увеличени възнагражденията за мандата на това правителство, изтъкна още зам.-министърът. Той посочи като проблем, че част от военните ни сили са дислоцирани в райони, където демографският анализ показва, че няма човешки потенциал, за да бъде привлечен в тези военни части. Затова предстои да бъде анализирана дислокацията на военните части от гледна точка не само на отбранителните изисквания, но и на човешкия ресурс, добави Запрянов.\nВ доклада липсват изводи за състоянието на отбраната, представлява всъщност компилация на докладите от силовите министерства, отбеляза още в хода на обсъждането Таско Ерменков от БСП.\nОценката за сигурността, по думите на секретаря на Съвета по сигурност към Министерския съвет Георги Кръстев, е дадена чрез мотото на доклада. В случая то е: „икономическа и финансова стабилност, социално ориентирана политика, успешно лидерство в ЕС, преодоляване на геополитически предизвикателства“, т.е. поясни Кръстев -„предлагаме с приемането на доклада, националната сигурност да бъде оценена по този начин“. Той изрази готовност екипът да положи усилия и в рамките на 1 -2 страници да бъде дадена оценка, дори по отделните направления, които са се проявили през годината за която се отнася доклада. Кръстев прие и бележката, че докладът не звучи цялостно и обеща следващият да бъде стилистично по-издържан.\nЕтикети: Доклад за национална сигурност Национална сигурност Комисия по отбраната


Археология на подсъзнателното: Заратустра\nблог за художествена литература|лично творчество на Стефан Кръстев - cefules\nсряда, 7 март 2012 г.\nАз можех от мрака тухли да направя\nи с тях да издигна замък в деня\nи в храм да го превърна на низките хора,\nи те на колене да молят своята беда.\nАз можех и идол от тиня да извая,\nда гледам с присмех как целуват мръсната му плът,\nда извличам изгоди, крадейки съдбите,\nи даже да храча на техния път.\nЧрез символи тайни със звезди да общувам,\nда превръщам във злато капчици кръв,\nа после със златото да купувам душите,\nда късам на живота и последната връв.\nНо сънят ми предсказа, че краят е близо,\nвластта на нищожния съвсем не е туй,\nкоето за някой ще рече безгранично,\nгласът на нещастните призраци чуй.\nКоето историята с прах е покрила,\nвсе още го пази хищният наш дух,\nлъжата ново лице е открила,\nзапушва ушите ни със плътния свой пух.\nСвоето прозрение затворих в сърцето,\nи тръгнах измъчен по планинският път,\nоткрих връх самотен заживях сред орлите\nи имах власт над дух, а не над плът.\nПубликувано от StefanKrastevCefules в 15:51\nРоден на 14.09.1969 година в Асеновград. Нарича себе си странстващ медиум, абсурдна личност и авантюрист. Някога отдаден изцяло на писането, сега не може да диша, ако не пише. Учил богословие. Работил като металург, сондьор, продавач на вестници, общ работник в мелница, бетонджия, строител, оцеляващ дълго време единствено чрез продажба на книгите си, в момента е страньор в регионалния седмичник "BG Север", където е и водещ рубриката "Напушени мисли". Влюбен в книгите, гледа на себе си и живота си като на литературен персонаж, а в литературните персонажи продължава да търси себе си. Понякога пише така, както не си позволява да живее, понякога си позволява да живее така, както не би посмял да пише. До момента с 9 книги на книжен носител и 5 електронни. Печелил десетки литературни награди и номинации. Един от най-четените блогъри в България. Един от най-скандалните /по неволя/. Водил рубриката в "Книгите" - "За книгите и хората".\ntutankhamon661 7 март 2012 г., 19:03\nДа не те учудва липсата на коментари. В нормалните сайтове хората предимно четат и се обаждат само ако имат какво да кажат.\nСъщо така общуването е съвсем различно. Никой не си позволява да обижда като кръчмарски скандалджия, защото всичко се управлява от безпристрастни системи. Не е като модератори-интриганти, които толерират троловете подобно на онази кочина.\nМного коментари има само при самокоментиращите се. Преди малко видях Алекс - пак същата работа. Няколко души са се изредили с по няколко фалшиви профили и спретнали "дискусия". Много са смешни. За да се развива човек трябва да има истинска конкуренция, а не клоуни, говорещи сами със себе си.\nStefanKrastevCefules 7 март 2012 г., 20:27\nЗнаеш ли, навремето вложих много сили и в blog.bg. И ми беше приятно да чета всичко наред. С колкото време разполагам. Постепенно взех да ограничавам четенето. В много блогове изобщо престанах да влизам. Едно, че нищо не може да се вземе от тях; ни като стилистика да научиш нещо, ни да видиш интересни разсъждения, ни да се информираш. Едно, че се въртят все около едни и същи теми и се мъчат само да предизвикат съблогър, че да има повече коментари. Накрая съвсем се ограничих, защото започнаха да спамят и по иначе интересни блогове и да развалят настроението, което е създал автора с постинга си. Уверил съм се, че основна самоцел на блогъри без работа и без особен талант е трупането на коментари. Всъщност не само в blog.bg е така. И в много литературни сайтове, жалко е, но е факт. И във форумите, абсурдно е, но е факт. Явно живото общуване на много хора е недостатъчно и си търсят заместители в интернет.\nА обратната връзка: да, много е ценна, да, радостно е, че я има, да, понякога е вдъхновяваща, пробуждаща интересни разсъждения, създаваща приятелства, контакти, всичко на едно, но губи всякакъв смисъл, когато се превърне в самоцел и заради нея, един автор забравя за какво е влязъл някога в нета.\nА постепенно ще я създадем и в уордпрес и блогър. Уверих се, че възможностите са неизчерпаеми. Постоянно откривам нови и нови неща.\nАвторските права са запазени.\nМогат да бъдат използвани цели и части на произведенията с писмено съгласие на автора.\n▼ 03/04 - 03/11 (44)\nЕдин Св. Непознат\nТук съм където ме няма\nТи си луда\nРозите и вишната\nСънувах се четирисет години\nТанцът на Саломе\nПустинята на духа\nОрнаменти на страстта\nНесподелени скали (в памет на Росица Христова)\nТекила в тъмна охра (любовен психо трилър)\nКотка в елтаблото\nБичът и розата\nШепот в мрака\nВратата на моста\nЗа очите ти\nТвърде психарско убийство (хорър - шега)\nУмрелият (хорър - шега)\nДая (разказ за красотата на отчаяното търсене)\nТакси към чистилището\nЕдин безкраен януари\nХълмът на стоновете\nантиутопия (53) диаболична и приказна фантастика (25) експериментална лирика (16) еротика (11) еротична драма (1) еротична фантастика (21) избрани разкази (4) личен дневник (8) любов (114) любовна и еротична лирика (37) любовна и еротична психо-драма (53) любовна психо - драма (6) магически реализъм (93) поезия (90) психо - драма (90) разказ с неочакван край (18) разкази 1991-1994 (19) разкази 1998 (7) разкази 2004 (6) разкази 2005 (209) разкази 2006 (279) социална драма (53) трилър (93) фантастика (165) философска лирика (16) хорър (61) хумор (26) хумористична фантастика (26) човек и изкуство (47)